शिक्षा की आधुनिक पद्धति से मैच करता है जूनियर एडिटर
दिल्लीरोड़ स्थित आरपीएस स्कूल के सभी बच्चे दैनिक भास्कर के जूनियर एडिटर अखबार बनाने के प्रोग्राम में शामिल हो गए। जूनियर एडिटर अखबार में शामिल बच्चों के आंकड़ों के अनुसार आरपीएस रेवाड़ी जिले का पहला स्कूल है, जिसके सभी बच्चों ने अखबार बनाने के चैलेंज को स्वीकारने की क्षमता दिखाई है।
आरपीएस ग्रुप ऑफ स्कूल्स की चेयरपर्सन गायत्री राव ने कहा कि मात्र लिखित परीक्षाओं के आधार पर बच्चों को तैयार करने का युग पीछे रह गया है। अब स्कूल शिक्षा बोर्ड के दिशा निर्देशों में भी विषय के सबमिट एसेस्मेंट के साथ-साथ फॉर्मेटिव एसेस्मेंट पर जोर दिया गया है, ताकि बच्चों में विषय की व्यापक समझ पैदा हो सके। उन्होंने जूनियर एडिटर-3 का अवलोकन करते हुए कहा कि यह आधुनिक शिक्षा पद्धति के सीसीए प्रोग्राम की भावना के अनुरूप है। गायत्री राव ने शनिवार और सोमवार को अपने शिक्षकों की टीम के साथ की बैठक में निष्कर्ष निकाला कि निबंध लेखन, रिपोर्ट राइटिंग, नोटिस राइटिंग, पैराग्राफ राइटिंग, कांम्प्रिहेंशन, ड्राइंग आदि विषयों को कवर करता हुआ यह अखबार बच्चों के सिलेबस से सीधे तौर पर जुड़ा है, इसलिए अब स्कूल में जूनियर एडिटर-3 अखबार को एक एफए का भी हिस्सा बनाया गया है। इसमें परफॉर्मेंस के आधार पर मार्क्स दिए जाएंगे जो मुख्य परीक्षा परिणामों की ग्रेडिंग का हिस्सा होंगे अखबार को एफए का हिस्सा बना देने से विद्यार्थी लीक से हट के कार्य करने का आनंद तो लेंगे ही साथ ही अपने कोर्स का एक कार्य भी निपटा लेंगे।
नोट- जूनियरएडिटर प्रोग्राम से जुड़ने के लिए आप हमारे कार्यालय में 01274-300600 या मोबाइल 9467174501 पर संपर्क कर सकते हैं।
चिल्हड़. आरपीएसस्कूल की चेयरपर्सन पवित्रा राव जूनियर एडिटर अखबार देखते हुए।
hin_Deva hin_Deva hin_Deva hin_Deva hin_Deva